ועדת החוקה, חוק ומשפט, כנסת 16, פרוטוקול מספר 77, 2003-10-21 10:00

מיכאל איתן: שלום לכם, אני מתכבד לפתוח את ישיבת הוועדה.

סיגל קוגוט: אנחנו צריכים לאשר פה שני צווים שמעלים את התעריפים של הקנסות.

סיגל קוגוט: למעשה, זו עליה בגובה המדד, כך שניתן יהיה להטיל אותן על עבירות לפי צו המועצות המקומיות וצו העיריות, שהן עבירות קנס.

סיגל קוגוט: מידי פעם באות לוועדה לאישור עבירות קנס ויש להן דרגות.

סיגל קוגוט: הצו הקודם היה ישן, והמדד בינתיים עלה.

מיכאל איתן: העלו את הכל בצורה שווה?

סיגל קוגוט: כן.

סיגל קוגוט: ב- 25%, בהבדלים דקים של אחוז לפה ולשם.

סיגל קוגוט: אפשר לומר שזה בצורה שווה.

מיכאל איתן: למה זה צריך לעלות ב- 25%?

סיגל קוגוט: לפי עליית המדד.

סיגל קוגוט: זה לא מתעדכן אוטומטית עם המדד.

דורית ואג: העדכון הקודם היה לפני 4 שנים.

מיכאל איתן: אז איך זה יכול להיות?

מיכאל איתן: מי אחראי על החישוב הזה?

אורית מלמד: הסעיפים שמסמיכים להטיל את הצווים האלה הותקנו באופן שהקנס המרבי שאפשר לגבות הוא 660 שקל.

מיכאל איתן: אני לא מבין.

סיגל קוגוט: הצווים האלה יוצאים לפי הפקודה- פקודת העיריות.

סיגל קוגוט: מתי זה תוקן, בחוק ההסדרים?

יפעת רווה: לא.

יפעת רווה: היה צו של שר המשפטים שהותקן בנובמבר.

יפעת רווה: עשו חישוב של עליית המדד, ועדכנו את הסעיף – מ-490 זה עלה לפי המדד ל- 660, מאז שזה עודכן לאחרונה, בשנת 96.

מיכאל איתן: על מה את מדברת עכשיו?

סיגל קוגוט: היא נותנת לך דוגמה שגם בחוק העונשין, שזה צו אחר, ובחוק העונשין לא צריך בשבילו את אישור ועדת החוקה – עשו חישוב של המדד, והשר - -

קריאות: - -

סיגל קוגוט: יש לך פה את פקודת העיריות ופקודת המועצות המקומיות שבהן הסעיפים תוקנו, וכתבו: "השר ייקבע בצו ברשומות את שיעור הקנס לכל עבירת קנס, ובלבד שלא יעלה על 660 שקלים חדשים".

סיגל קוגוט: אותו הדבר גם בחוק המועצות המקומיות.

סיגל קוגוט: לפי הפקודות האלה יוצאים הצווים האלה.

מיכאל איתן: מי תיקן את החוק ל- 660 ₪?

סיגל קוגוט: שר המשפטים.

יפעת רווה: שר המשפטים, בצו, באישור ועדת הפנים.

סיגל קוגוט: בלי ועדה.

סיגל קוגוט: כתוב פה: "השר ייקבע בצו ברשומות את שיעור הקנס לכל עבירת קנס, ובלבד שלא יעלה על 660 שקלים.

סיגל קוגוט: .."

יפעת רווה: יש צו של שר המשפטים, והצו הזה יכול לעדכן שיעורי קנסות בכל מיני חוקים.

יפעת רווה: הצו הזה הוא בלי אישור של ועדה, כי השר מעדכן את זה לפי המדד.

יפעת רווה: השר עדכן, בין היתר, את הפקודה הזו באותו צו.

מיכאל איתן: אני לא מבין – יש פקודה ששר יכול לשנות אותה.

מיכאל איתן: בשביל מה אנחנו נדרשים לאשר?

סיגל קוגוט: לא.

סיגל קוגוט: זה המקסימום.

סיגל קוגוט: יש לך 6 דרגות.

סיגל קוגוט: בחלק מהדברים זה הרבה פחות מזה.

מיכאל איתן: בסדר, יפה.

מיכאל איתן: עכשיו אני רוצה שיסבירו לי את החישוב של השר.

יפעת רווה: זה לפי המדד.

מיכאל איתן: בסדר.

מיכאל איתן: אני רוצה לראות את החישוב: כמה היה המדד, בכמה זה עודכן, בכמה אחוזים.

יפעת רווה: אין לי את זה איתי כאן.

יפעת רווה: מחלקת החשבונות של משרד המשפטים עשתה את החישוב.

מיכאל איתן: אני מבקש לראות את החישוב.

דורית ואג: נברר גם במ.מ.מ.

דורית ואג: לפי המ.מ.מ עליית המדד היא כזו: בשנת 96 –% 10.6.

דורית ואג: בשנת 97 - 7%.

דורית ואג: בשנת 98- 8.6%, בשנת 99- 1.3%, בשנת 2000- אפס, בשנת 2001 – 1.4%, בשנת 2002- 6.5%.

נועה בן אריה: זה היה צריך לעלות לסכום של 697.

נועה בן אריה: 66 ₪, נכון לאוקטובר, 2002.

מיכאל איתן: שישלחו לי את כל המדדים.

מיכאל איתן: מי עשה את החישוב?

יפעת רווה: מחשבים את זה, ונותנים לי את הנתון.

מיכאל איתן: את מדברת על דבר שיש לו משמעות לאלפי אנשים.

מיכאל איתן: מה קורה אם רוצים לדעת איך דבר כזה מעודכן, איך החישוב נעשה?

מיכאל איתן: אולי נעשתה טעות?

מיכאל איתן: זה דבר חקיקה, צריכה להיות לזה איזושהי אסמכתא.

יפעת רווה: האסמכתא היא במשרד המשפטים, בארכיב.

יפעת רווה: אני לא יכולה לשלוף את זה כרגע.

מיכאל איתן: הטענה שלי היא שבהכנת החוק מישהו היה צריך לעשות חישוב, ולחתום על זה.

מיכאל איתן: לפי הנתונים שבידי, אם נעשתה טעות היא לטובת האזרח.

מיכאל איתן: אם זה היה אחרת לא הייתי מאשר.

קריאה: ההבדל הוא 30 שקלים.

מיכאל איתן: אני לא יודע אם זה 96 או 99 - -

אורית מלמד: זה 96.

אורית מלמד: התיקון היה ב- 96.

סיגל קוגוט: מה הרלבנטיות בכלל של שנת 99 לדבר הזה?

אורית מלמד: אני חושבת שמה שקרה זה שהפקודות תוקנו ב-96, אבל עד שהגיעו לתקן את הצווים שמכוחם אפשר לגבות את הקנסות, זה כבר היה שנת 99.

אורית מלמד: זה לקח 3 שנים.

מיכאל איתן: אני מעמיד את אישור ההעלאה להצבעה.

מיכאל איתן: מי בעד צו העיריות(עבירות קנס) (תיקון), התשס"ד-2003?

מיכאל איתן: 2.

מיכאל איתן: חבר הכנסת נסים זאב נמנע.

מיכאל איתן: אושר.

מיכאל איתן: מי בעד צו המועצות המקומיות (עבירות קנס) (תיקון), התשס"ד-2003?

מיכאל איתן: 2.

מיכאל איתן: חבר הכנסת נסים זאב נמנע.

מיכאל איתן: אני מודה לכם, אישרנו את הצווים.

מיכאל איתן: (הישיבה הופסקה והתחדשה לאחר 30 דקות).

מיכאל איתן: תקנות ההוצאה לפעול (אגרות, שכר והוצאות) (תיקון), התשס"ב-2002

מיכאל איתן: אני מחדש את הישיבה.

מיכאל איתן: אני מקווה שבעניין שלפנינו, הישיבה היום תהיה יותר קצרה מהישיבה הקודמת באותו עניין.

מיכאל איתן: האם אפשר לגמור את העניין ב- 7 שקלים?

רמי רובין: לא לחינם אמרתי שהישיבה היום יכולה להיות קצרה.

רמי רובין: כמו שראיתם, אנחנו את הנתונים נתנו.

רמי רובין: על בסיס הנתונים האלה נעשה החישוב, שיצא 5.1 שקלים.

רמי רובין: אנחנו קיבלנו את זה אתמול, בדקנו את זה, ואז היתה לנו איזושהי שיחה עם אנשי איגוד הבנקים.

רמי רובין: מסתבר שלפחות לדבריהם, העניין טיפה יותר מסובך.

רמי רובין: הם אומרים שהתשובות החיוביות של הבנקים עולות לאין שיעור על התשובות החיוביות של גורמים אחרים.

רמי רובין: במילים אחרות – ההתפלגות של התשובות החיוביות מול השליליות שונה מגופים לגופים.

רמי רובין: אם תיקח את האוכלוסייה של העיקולים, ותחלק אותה לבנקים, חברות ביטוח וכל השאר – אומרים הבנקים שאצלם התשובות החיוביות הרבה יותר גבוהות.

מיכאל איתן: עשיתם בדיקה של הטענה?

רמי רובין: אמרתי להם שאנחנו לא מסוגלים, טכנית, לפלג את התשובות שאנחנו מקבלים, פר גורמים.

מיכאל איתן: אני אומר לך שאתם מסוגלים.

מיכאל איתן: זה רק עניין של השקעת שעות עבודה.

רמי רובין: השורה התחתונה היא שבמשרד המשפטים החלה התייעצות בעניין הזה.

רמי רובין: הבקשה שלהם היא כדלקמן: שיוקם צוות במשרד המשפטים שיבדוק את הדברים לעומק, כמו שהיה צוות שבדק בעבר.

רמי רובין: הצוות הזה יבדוק את הנתונים לעומק, ישמע את טענות איגוד הבנקים.

סיגל קוגוט: ובינתיים?

מיכאל איתן: בינתיים זה יהיה 7.

רמי רובין: למה בינתיים?

סיגל קוגוט: שלא נאשר היום את התקנות?

רמי רובין: כן.

רמי רובין: פשוט לא נאשר.

רמי רובין: נחזור למשרד המשפטים, צוות יבדוק את זה.

סיגל קוגוט: זה שלהם.

סיגל קוגוט: להם יש אינטרס שנאשר את התקנות.

סיגל קוגוט: זה עד ינואר – 9 שקלים.

רמי רובין: כן.

סיגל קוגוט: עד 1 בינואר, 2004.

סיגל קוגוט: הקביעה של 9 שקלים לא היתה מדויקת.

סיגל קוגוט: היא היתה בערך.

מיכאל איתן: יש כאן צורך להמשיך ולדבר, אבל בואו נחליט ואחר כך נדבר.

מיכאל איתן: הבקשה באה בהסכמה.

מיכאל איתן: מקובל גם עלינו.

מיכאל איתן: בינתיים נמתין.

מיכאל איתן: כשתהיו מוכנים תקראו לנו.

רמי רובין: אני מדגיש שהכוונה שלנו היא לא לחכות עד אחרי ינואר.

מיכאל איתן: אני מודה לכם.

מיכאל איתן: הישיבה נעולה.